**TOP-2.1.3-16-SB1-2017-00001**

2018.06.28.

**SZABOLCS-SZATMÁR-BEREG MEGYEI ÖNKORMÁNYZAT**

„Csapadékvíz elvezetés megvalósítása Tunyogmatolcson”

Sajtóközlemény

**A Szabolcs-Szatmár-Bereg Megyei Önkormányzat a TOP-2.1.3-16-SB1-2017-00001 számú, „Csapadékvíz elvezetés megvalósítása Tunyogmatolcson” című projekt támogató döntését megkapta 2017. december 22-én.**

A tervezett csatornaépítéssel érintett területen összesen 75 db, lakás vagy üzlethelyiség céljára szolgáló építményt tartalmazó ingatlan található, melyek közül 63 lakóház, 12 üzlethelyiség. Ezen kívül a területen található a Tunyogi Református Egyházközösség temploma.

***Átfogó cél:***

A beruházás célja a projekt keretében Tunyogmatolcson megvalósítani tervezett belterületi bel- és csapadékvíz elvezetési és gazdálkodási rendszerének fejlesztésével, a település környezetbiztonságának növelése, a települési természetes és épített környezet állapotának megóvása, a települési vízgazdálkodás korszerűsítése.

***Specifikus célok:***

*Fenntartható településfejlesztés környezetvédelmi infrastruktúrák fejlesztésével:* A település belterületének védelmét szolgáló csapadékvízelvezető-hálózat fejlesztése, bővítése a belvízkár veszélyeztetettség csökkentése érdekében.

*Hatékony csapadékgazdálkodás feltételeinek megteremtése:* A bel- és csapadékvizek rendezett, kártétel nélküli elvezetése mellett cél a vizek helyben tartása a hatékony települési vízgazdálkodás előmozdítása érdekében. A csapadék hasznosítását is lehetővé tevő csapadékcsatornázási rendszerek kiépítése, olyan csapadékvíz gazdálkodás feltételeinek megteremtése. A felszíni vizek egyenlőtlen területi és időbeni eloszlása miatt kiemelten cél a vízkészletekkel való tervszerű gazdálkodás biztosítása, ennek érdekében a települési vízelosztó rendszerek fejlesztése során szükséges az ésszerű, költséghatékony vízvisszatartás és csapadékvíz-gazdálkodás feltételeinek megteremtése.

*Befektetőbarát települési környezet megteremtése:* A helyi vállalkozások és befektetők számára vonzó települési környezet megteremtése, a település környezetbiztonságának növelésével, a környezetvédelmi infrastruktúra korszerűsítése a belvízrendszerek fejlesztésével.

*Környezet és klímatudatosság erősítése:* A projekt keretében megvalósuló szemléletformáló programokkal a környezet és klímatudatos gondolkodás kialakítását, erősítését segíti a lakosság, a versenyszféra, a közszféra és a civil szféra körében. Ennek érdekében a lakosság információellátottságának javítása, figyelmének felkeltése, az egyéni szerepvállalás ösztönzése szükséges célcsoport specifikus szemléletformáló kampányok szervezésével.

A közbeszerzési eljárás eredményesen lezajlott, a beruházás kivitelezésére a vállalkozási szerződés megkötésre került.